b"\n_START_ARTICLE_\nThomas Vermaelen\n_START_SECTION_\nZa\xc4\x8detki\n_START_PARAGRAPH_\nVermaelen je za\xc4\x8del kariero pri belgijskem klubu Germinal Ekeren, ki se je po zdru\xc5\xbeitvi preimenoval v Germinal Beerschot.\n_START_SECTION_\nAjax\n_START_PARAGRAPH_\nAjaxovi mladinski \xc5\xa1oli se je pridru\xc5\xbeil v letu 2000. Leta 2004 je debitiral v prvi ekipi pri 15 letih. Zaigral je na gostujo\xc4\x8di tekmi proti Volendamu, ki jo je Ajax dobil z 2:0. To je bil njegov edini nastop v sezoni, v kateri je Ajax osvojil dr\xc5\xbeavno prvenstvo. V sezoni 2004-05 je bil posojen v RKC Waalwijk. V tem \xc4\x8dasu ni redno igral v prvi ekipi, a je zbral 13 nastopov na katerih je dosegel 3 gole._NEWLINE_Njegov vzpon se je za\xc4\x8del ob vrnitvi v Ajax, ko je z ekipo osvojil dr\xc5\xbeavni pokal. Z dobrimi nastopi si je v isti sezoni prislu\xc5\xbeil vpoklic v Belgijsko dr\xc5\xbeavno reprezentanco. Ajax je osvojil pokal Johana Cruijffa in dr\xc5\xbeavni pokal tudi naslednjo sezono. Leta 2007 so drugi\xc4\x8d zapored osvojili pokal Johana Cruijffa. Ustvaril je dvojec s kolegom iz mladinske \xc5\xa1ole Johnom Heitingo, ko je ta od\xc5\xa1el v \xc5\xa0panijo pa \xc5\xa1e z Janom Vertonghenom. Ko je sredi sezone klub zapustil Klaas-Jan Huntelaar, je kapetanski trak prevzel Vermaelen in vodil ekipo do konca sezone 2008-09.\n_START_SECTION_\nArsenal\n_START_PARAGRAPH_\nVermaelen je 19. junija 2009 iz Ajax prestopil v Arsenal. Za\xc4\x8detna ponudba je bila 10 milijonov \xe2\x82\xac, ki je bila kasneje zvi\xc5\xa1ana na 12 milijonov \xe2\x82\xac.Prevzel je \xc5\xa1tevilko 5, ki se je sprostila, ko je Kolo Toure prestopil v Manchester City. Skupaj z Williamom Gallasom sta tvorila prvi branilski dvojec ekipe. V Premier League je debitiral 15. avgusta 2009 na tekmi proti Evertonu, na kateri je tudi dosegel gol v 37. minuti.S tem je postal 84. igralec Arsenala, ki je zadel na debiju. Na uradni strani kluba arsenal.com so ga navija\xc4\x8di Arsenala izglasovali za igralca meseca dvakrat zaporedin mu dali vzdevek 'Verminator'.Postal je znan kot branilec, ki tudi dosega gole.Za svoje dose\xc5\xbeke je bil nominiran za Belgijskega \xc5\xa1portnika leta in bil v izboru najbolj\xc5\xa1e ekipe sezone v Premier League._NEWLINE_V pripravljalnem obdobju sezone 2010-11 je ob odsotnosti kapetana Cesca Fabregasa in nadomestnih kapetanov Manuela Almunie in Robina van Persieja, nosil kapetanski trak na tekmi proti AC Milanu.\n_START_SECTION_\nBarcelona\n_START_PARAGRAPH_\n9 Avgusta 2014 je prestopil iz Londoskega Arsenal v Barcelona za 19 miljonov evrov. Vendar zaradi po\xc5\xa1kodb \xc5\xa1e za nov klub ni nastopil.\n_START_SECTION_\nMednarodna kariera\n_START_PARAGRAPH_\nKot mladinec je Vermaelen leta 2004 sodeloval v evropskem prvenstvu pod 19 let in leta 2007 evropskem prvenstvu pod 21 let. Marca 2006 je pri 20ih letih starosti je imel debi za belgijsko nogometno reprezentanco v tekmi proti Luksemburgu. 8. oktobra 2009 je postal belgijski kapetan pred kvalifikacijskimi tekmami za Svetovno prvenstvo v nogometu 2010 proti Tur\xc4\x8diji in Estoniji. Ponovno je bil vpoklican za tekmo proti za tekmo proti mad\xc5\xbearski 14. novembra in je dosegel svoj prvi gol za reprezentanco po podaji Edena Hazarda."